Document ID: 32005R0379

UREDBA KOMISIJE (ES) št. 379/2005
z dne 4. marca 2005
o spremembi Uredbe (ES) št. 1168/1999 o standardu trženja za slive
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1) in zlasti člena 2(2) Uredbe,
ob upoštevanju naslednjega:
(1)
Uredba Komisije (ES) št. 537/2004 z dne 23. marca 2004 o prilagoditvi več uredb v zvezi s trgom svežega sadja in zelenjave zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji (2) je dodala številne sorte na neizčrpni seznam debeloplodnih sort Prunus domestica z nadomestitvijo Dodatka k Prilogi k Uredbi Komisije (ES) št. 1168/1999 (3). Vendar novi dodatek ne vsebuje neizčrpnega seznama debeloplodnih sort Prunus salicina, ki ga je vseboval pred spremembo po priporočilu Gospodarske komisije OZN za Evropo, da se razlikujejo sorte Prunus domestica in Prunus salicina. Zaradi preglednosti na svetovnem trgu je treba ta seznam ponovno uvesti.
(2)
Uredbo (ES) št. 1168/1999 je zato treba ustrezno spremeniti.
(3)
Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
Dodatek k Prilogi k Uredbi (ES) št. 1168/1999 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. marca 2005

Labels: 3
17